Palemono keramika

thumb

AB „Palemono keramikos gamykla“ – įmonė Palemone, Pamario g. 1, Kauno miesto šiaurės rytinėje dalyje, prie Kauno–Vilniaus geležinkelio. Įmonės kodas 304178964.Palemono keramikos gamykla, AB. Vz.lt (tikrinta 2022-05-08). Veiklą pradėjusi kaip plytų, čerpių ir drenažo vamzdžių gamykla, dabar specializuojasi perdirbto molio produkcijos statybų pramonei bei žemės ūkiui gamyboje. Gamyklos teritorija su statiniais ir kita infrastruktūra užima 16,3 ha plotą.Apie mus. Palemonokeramika.lt (tikrinta 2022-05-08).

 Istorija 

Įmonė įkurta 1922 m. kaip akcinė bendrovė „Palemonas“, jos vardu pavadinta visa aplinkinė gyvenvietė Palemonas.LRT laida „Stop juosta“: Maršrutas nr. 23 – statybinių medžiagų ir metalo pramonė.  2020-07-05, Lrt.lt (tikrinta 2022-05-08). Gamyklą įkūrė broliai Jonas Vailokaitis ir Juozas Vailokaitis, iš Rusijos grįžęs kalnų inžinierius Vladas Geiga ir keletas tuometinių verslininkų su 1,2 mln. litų kapitalu. Gamykla baigta statyti 1923 m., ji laikyta viena didžiausių ir moderniausių pramoninių plytinių Lietuvoje, tarpukario Lietuvoje galėjusi pagaminti ~10 mln. plytų ir 1,5 mln. čerpių per metus. Gamybai naudotas molis iš Neveronių ir Karčiupio karjerų.

Pirmaisiais, 1923 m. per metus pagaminta 923 tūkst. plytų. Po II pasaulinio karo ji pervadinta Palemono plytų-čerpių gamykla ir sukomplektavo karo metais išgrobstytus įrenginius.Žilvinas Rinkšelis. Plytų ir čerpių gamybos bendrovė „Palemonas“. Modernizmasateiciai.lt (tikrinta 2022-05-08). Sovietmečiu gamykla praplėsta naujais cechais, tunelinėmis krosnimis, pradėtas gaminti keramzitas.Mantas Gontis. Palemono keramika. 2021-11-19, Uzdaryta.lt (tikrinta 2022-05-08). 1958 m. nutraukta čerpių gamyba, 1961 m. įkurtas pirmasis keramzito cechas. Gamybos piko metu per valandą būdavo pagaminama 5000 plytų.Apleista keramikos gamykla Palemone. 2018-05-02, Pamirsta.lt (tikrinta 2022-05-08). 1965 m. pastatytos pirmosios tunelinės krosnys keramzitui, 1971 m. – antrasis keramzito cechas. 1983 m. įsigyti itališki „Morando“ įrenginiai ir atkurta čerpių gamyba.

1992 m. įmonė privatizuota ir pervadinta AB „Palemono keramika“.

 Šaltiniai 

 Nuorodos 
 Marija Drėmaitė. Progreso meteoras. Modernizacija ir pramonės architektūra Lietuvoje 1920–1940. – Vilnius, 2016.

Kategorija:Kauno įmonės